ነዳጅ ለማግኘት እስከ 6፡00 ተሰልፈው እንደሚያጠፉ ባሕር ዳር ላይ የጠየቅናቸው የባጃጅ አሽከርካሪዎች ተናገሩ፡፡
ነዳጅ ለማግኘት በመሰለፍ በሚያጠፉት ጊዜ በአማካይ እስከ 150 ብር እንደሚያጡ በባሕር ዳር አብመድ ያነጋገራው የባጃጅ አሽከርካሪዎች ገለጹ፡፡የአማራ ክልል ንግድና ገበያ ልማት ቢሮ በበኩሉ ‹‹ለችግሩ መባባስ ዋነኛ መንስኤው አሽከርካሪዎች የሕገ ወጦች ተባባሪ በመሆናቸው ነው›› ብሏል፡፡የባጃጀ አሽከርካሪዎች ንግሩ ዓለሙ እና ዮሴፍ ግርማ እንደገለጹት የነዳጅ እጥረቱ ያጋዳጠመው ባለፉት ሁለት ወራት ጀምሮ ቢሆንም ከዚህ ወር መጀመሪያ አንስቶ ችግሩን አሳሳቢ አድርጎታል፡፡ ነዳጅ ለማግኘትም ከሌሊቱ 10፡00 ጀምሮ እስከ ቀኑ 6፡00 ድረስ እንደሚሰለፉ አሽከርካሪዎቹ ተናረዋል፡፡ አሽከርካሪዎች እንደገለጹት ነዳጅ ለማግኘት በመሰለፍ በሚያጠፉት ጊዜ በአማካይ እስከ 150 ብር ያጣሉ፡፡በቀን ገቢ በአሽከርካሪነት የሚሠሩት የባጃጅ አሽከርካሪዎችም ኪሳራ እንዳጋጠማቸው ነግረውናል፡፡ ለረጅም ጊዜ ተሰልፈውም የሚፈልጉትን ያህል ነዳጅ እንደማያገኙም አሽከርካሪዎች ገልጸዋል፡፡ሌላኛው የባጃጅ አሽከርካሪ ሳለአምላክ እንደገለጸው ደግሞ ችግሩ የቆየ ቢሆንም በየካቲት ወር መጀመሪያ አንስቶ እጥረቱ ተባብሷል፡፡ በቀን እስከ 300 ብር በአማካይ ሲያገኝ እንደነበር የገለጸው አሽከርካሪው በነዳጅ እጥረት ምክንያት 100 ብር እንኳ መሥራት እንዳልቻለ ተናግሯል፡፡ ይህም አሁን ባለው የኑሮ ውድነት ቤተሰቡን ለማስተዳደር እንዳስቸገረው አመልክቷል፡፡በነዳጅ ማደያዎቹ ‹ተራ አስከባሪዎች› በሚባሉ ወጣቶች እስከ 150 ብር ክፍያ እንደሚጠየቁና መክፈል ካልቻሉ ነዳጅ ማግኘት አንደማይችሉም አሽከርካሪዎች ገልጸዋል፡፡